《省中直夜对雪寄李师素侍郎》
唐代·令狐楚

密雪纷初降，重城杳未开。杂花飞烂漫，连蝶舞徘徊。

洒散千株叶，销凝九陌埃。素华凝粉署，清气绕霜台。

明觉侵窗积，寒知度塞来。谢家争拟絮，越岭误惊梅。

暗魄微茫照，严飙次第催。稍封黄竹亚，先集紫兰摧。

孙室临书幌，梁园泛酒杯。静怀琼树倚，醉忆玉山颓。

翠陌饥乌噪，苍云远雁哀。此时方夜直，想望意悠哉。

作者简介：令狐楚（766或768年－837年12月13日），字壳士，自号白云孺子。宜州华原（今陕西铜川市耀州区）人，先世居敦煌（今属甘肃）。唐朝宰相、文学家。令狐楚才思俊丽，尤善四六骈文。他常与刘禹锡、白居易等人唱和。其诗“宏毅阔远”，尤长于绝句。 有《漆奁集》一百三十卷，又编有《元和御览诗》。